gentaiscool/nusaparagraph_topic huggingface dataset:
Metode nandur taneman iku onok akeh puol. Salah sijine iku nganggo sistem aeroponik. Aeroponik iku siji cara bercocok tanam udara dan gak nganggo lemah. Sistem aeroponik iki nganggone styrofoam sing akare bakal nggantung nang udara. Sistem aeroponik iki temenan hemat banyu pol. Hal iku mergo gawe numbuhno taneman nganggo sistem iki, nutrisine iku mek disemprotno nang akar taneman e tok. Terus banyu sing wes dicampur laruhan hara disemprotno dalam bentuk kabut sampe kenek akar e.Teko kono, penggunaan banyu iku dadi luwe sitik. Soale volume banyu sing disemprotno iku pasti jumlahe luwe sitik timbang banyu sing disiramno langsung nang taneman iku.

Topic: slice of life
Awak dhewe sak yogyane wis ngenalke olahraga opo wae neng anake dhewe ket cilik. Olahraga kui penting kanggo kesehatan awak lan mentale. Yen ora dibiaske pas cilik, anak dhewe mengko bakal kangelan gawe kebiasan olahraga pas wis gedhe mengko. Misale, anake dhewe aras-arasan yen diajake olahraga, nanging awak dhewe kudu tetep mekso dheweke. Mungkin, awak dhewe iso ngewiwite kanggo olahraga sing dheweke senengi. Kui bakal nambah motivasi anak supoyo ono semangat gerak. Yen misale anake dhewe kui bener-bener ora seneng olahraga blas, awak dhewe iso ngebujuk dheweke gerakan-gerakan sing enteng. Gerakan enteng iki kudu dilakoni kanthi rutin supoyo dadi kebiasaan.

Topic: sports
Awak dhewe iso nyepake dana darurat ket saiki. Ekonomine awak dhewe lowong opo ora, awak dhewe kudu nyisihke sebagian penghasilane dhewe. Soale, keadaan sing prihatin kui bakal awak dhewe temuke neng masa depan lan awak dhewe kudu siap ngadepi kui kabeh. Carane awak dhewe nyepake dana darurat kui akeh. Salah sijine nganggo cara investasi saham. Nanging, cara kui rada bahaya. Soal danane sing ono neng kono angel banget dicairke utowo angel dilempit. Kanggo ngeduwitke saham kui butuh wektu. Padahal, dana darurat kui awak dhewe butuhe cepet. Rego sahame kui uga iso midun. Iki resiko sing paling gedhe, opo meneh pas ngadepi krisis ekonomi koyo pas taun 1998. Makane kui, aku ora begitu nyaranke nyimpen dana darurat neng bentuk saham.

Topic: slice of life
Tedak Siten iku salah siji tradisi teko Jawa sing tujuane ben anak isok tumbuh dan berkembang dadi wong sing sukses ndek masa depan. Tradisi iki wes dilakoni ket mbiyen dan terus dilakoni sampe saiki. Tata carane terdiri teko pitung tahapan. Sak durunge iku, siapno kabeh peralatan sing dibutuhno. Mulai teko kurungan bambu, jenang werno-werni teko ketan, tangga ambek kursi sing terbuat teko tebu, ayam panggang, tumpeng robyong, bubu ambek jadah pitung werno, duit kertas, banyu gege, ambek pitik sing sek urip. Tahapan ritual iku mulai teko mlaku ndek pitung werno, midak tonggo teko tebu, didelek nang tumpukan pasir, melbu ndek kandang ayam, nyebarno udik-udik, diadhusi nganggo kembang sritaman, dan dinggoni klambi anyar.

Topic: culture & heritage
Stress yaiku perkoro sing ancene garai wong iku koyok ora iso mikir ambek panik. Nah roso iki biasane dirasakno pas wong iku maeng kepepet ambek perkoro sing ancene diadepi maeng terus akhire ora iso mikir apik. Nah wong sing koyok ngunuku ancene biasane pikirane wes saking budeke mangkane kebingungen. Mangkane kanggo ngatasi perkoro sing koyok ngunuku maeng biasane akeh carane karek cocok opo ora ambek wong sing ngalami perkoro iku maeng. Nah salah siji yaiku kudu ngantengno pikirane disik ben ora kesusu lapo-lapo polahe nag kesusu mesti hasile akhire ora apik. Terus kudu iso ngantengno awak ben iso mikir sing apik ora kok amboradul.

Topic: slice of life
Ning kabeh agama, dunga kuwi salah siji cara kanggo komunikasi karo Gusti Kang Maha Kuwasa. Dunga iki uga wajib kanggo kabeh agama. Nanging, carane uga ana sing bedha masio nduwe tujuan sing padha. Miturut alkitab, ning agama Katolik kuwi ada 5 cara ndunga. Kaping pisan yaiku tansah ndedung kang tekun. Kaping loro, ndunga uwi kudu ndelik-ndelik lan kudu andhap asor. Kaping telu, ndunga kuwi kudu spesifik lan ora kakean basa-basi. Kaping papat, ndunga ing jero jeneng lan pribadi Gusti Yesus, lan kaping lima, ndunga mesisan karo njaluk pangapura kanggo dusa sing dilakoni wong liya uga awake dhewe amarga umat kudu ngampuni wong liya sak durunge ngirim dunga. 

Topic: religion
Acara adat ancene perlu dilestarikno soale iku termasuk tradisi sing ditinggalno wong biyen. Lah ngelestarikno adat iku yo perlu sing penting adat iku duwe nilai sing apik kanggo wargane. Lah nag nang desoku upacara adat sing jenenge "Nyadran". Upacara iki asline apike megilan soale gawe simbol roso syukur nang pengeran polahe wes nguwei rejeki sing ora karoan gedene. Lah sing garai acara iki apek maneh yo iku wong-wong gelem kumpul bareng sing iso dadekno wong deso maleh guyup ambek rukun. Dadi upacara adat sing koyok ngeneki iku yo kudu dilestarikno ben wong nang daerah iku tetep makmur uripe soale wong biyen gawe upacara adat yo ono awitane.

Topic: culture & heritage
Jaman saiki iku wes majune ora karuan. Sampek kompor ae gawe listrik. Nah kompor listrik iku bentuke yo wes koyok umume kompor mok carane manarnoe tok sing bedo. Kompor listrik iku oleh manasno masakan iku karo listrik sing diolah dadi mapas liwat wesi sing dipanasno liwat listrik utowo sing jenege elemen. Nang kompor listri iku ono sing jenege petek-petekan kanggo ngakakno ambek mateni, terus ono sing jenenge petekan kanggo ngatur panase iku sepiro, ambek ono sing kanggo ngatur matine kampor iku maeng pirang menit. Terus ono sing luweh sangar maneh iku nag duwene sensor sing kompor listrik iku maeng iso ngerti nang masakane awak dewek iku wes mateng dadi iso mati dewe otomatis.

Topic: technology
Kabeh uwong iku pasti ngelakoni nabung nek nduwe tujuan tertentu. Duit tabungan iku mau nek wes kekumpul isok digawe sesuai ambek kepinginane wong iku mau. Salah sijine iku nabung gawe dana darurat. Berhubung tahun 2023 iki Indonesia diperkirakno bakal ngalami resesi, dan sembarangane iku dadi tambah larang, dadi tambah penting gawe nyediakno dana darurat. Nabung gawe dana darurat iku onok akeh pol carane. Salah siji cara sing dinilai efektif iku nduwe rong rekening bank. Dadi rekening siji gawe transaksi biasa, sing sijine gawe tabungan. Tujuane iku ben duit sing ditabung gawe dana darurat iku gak kecampur ambek duit liyane. Soale kan nek dana darurat wes didekek nang rekening khusus tabungan, gak bakalan iku rekening disentuh blas kecuali nek wes ndek situasi darurat.

Topic: slice of life
Aja sakpenake dhewe menawa nonton film ana bioskop. Bioskop kuwi kalebu papan kanggo kabeh wong utawa tempat umum. Minangka tempat umum, samesthine ana bab-bab kang kudu dilakoake utawa ora kena dilakokake. Kabeh mau digawe iya supaya kabeh wong rumangsa kepenak. Nalika nonton film ana bioskop, ora kepareng ngrekam tayangan kang lagi diputer, Awit tumindak kuwi kalebu ilegal. Nalika ana bioskop, ora dikaparengake omong karo kanane kanthi swara seru. Kabeh kepengin nonton kanthi sekeca, mula aja ganggu kantremaning liyan. Ing jero bioskop, ora pareng ndelehake sikil ana dhuwur kursi ing sangarepe. Arepa kursi ing sangarepmu kosong, tetep ora pareng ngunggahke sikil ana kana, awit bisa mepeti sawangane liyan uga tumindak mau ora trep karo tata susila lan tata krama ana tempat umum. 

Topic: leisures
Saiki kompor macem-macem ono sing listrik ono sing gas biasa. Tapi jarene koncoku isek enak gas cepet panase. Soale nag listrik iku angel nag digawe masak, suwe panase. Mari ngunu nag listrik mati, ora iso masak bedo ambek kompor biasa. Mangkane sampek saiki isek akeh sing gawe kompor gas utowo LPG. Kompas.com yo ngomong nag ancene kompor listrik iku angel nag digawe nyambot gawe utomo mask cepet-cepetan solae panase suwe. Tapi nag jare aku, kabeh iku podo wae, sing penting disesuaikan wae karo kebutuhane. Nag kebutuhane digawe buka warung yo enak kompor gas, tapi nag digawe masak omohan iso ae gawe kompor listrik.

Topic: food & beverages
Saiki akeh emak-emak sing podo duwe mesin cuci nang omah saole enak wes ora repot-repot ucek-ucek sampek pegel karek nyemplongno ae. Tapi nag duwe mesin cuci biasane wong-wong iku mesti ngawur koyok oleh nyempungno pakean nang tabung sing sampek montol-montol sing akire klambine bejat. Padal nang kono iki wes dianjurno kon ati-ati ambek ora oleh bek-bek soale tabunge maeng yo ono kapasitase. Mangkane nag duwe mesin sing digawe umba-umba maeng kudu ngerteni disek opo sing kudu dilakoni ambek sing ora oleh dilakone nang buku panduanea ben ora kedaden sing ora-ora. Sing penting iku kudu diturut ae buku pedoman sing teko pabrike maeng.

Topic: technology
Salah siji jajanan favorite uwong-uwong pas lebaran iku nastar. Tapi mbasio akeh uwong sing seneng, sayange aku gak seneng. Mboh opo’o ilatku gak isok nerimo rasa nastar. Padahal aku seneng banget ambek buah nanas, tapi aku gak seneng ambek rasa selai nanas sing digawe isiane nastar. Dadi ben unjung-unjung nang omahe uwong pas lebaran, aku pasti milih jenis jajan liyane. Kadang onok uwong sing rodo mekso nawari nastar, tapi untunge aku nduwe cara jitu sing ampuh banget gawe nolak. Dadi pas onok uwong sing nawari nastar, aku nolak dengan cara alus disik. Nek sek mekso, aku ngomong nek lagi diet, dadi gak mangan jajanan sing kalorine duwur. Biasane nang kene wong sing nawari wes nyerah. Tapi nek sek mekso, langsung nyolot ancen awakmu gelem ta tanggung jawab nek aku dadi lemu? Nek wes ngono pasti wong iku mundur dan aku isok ngehindari mangan nastar.

Topic: food & beverages
Minuman jeruk nipis wes sering dadi menu andalane wong-wong nek pesen ngombe nang ndi ae. Wernoe bening, dadi ketok rodo kurang meyakinkan. Padahal rasane kecut legi dadi siji dan iku nikmat banget. Minuman iki yo isok diombe ndek segala situasi. Nek cuaca lagi panas kentang-kentang, isok ditambahi es batu dan dadi es jeruk nipis sing sueger banget. Nek cuaca lagi adem, jeruk nipis e dijur nang banyu anget, dadine jeruk nipis anget sing isok marai awak melu anget sisan. Mbasio podo-podo jeruk koyok minuman jeruk liyane, rasa kecut sing luwe ringan iku sing marai minuman jeruk nipis bedo teko minuman jeruk liyane.

Topic: food & beverages
Nag ono wong sing seneng dolanan game mesti ngerti game sing jenenge Age Of Empire. Nag game iki asline apike megilan soale iso milih karakter sing ate mok gawe ambek panggonan sing atek mok gawe markas. Terus sing kudu diperhateko yoiku sistem sing dibutuhno nak maen game iki yaiku processore laptope paling gak kudu sing 64 bit ben enak ambek banter, terus sistem windose nag iso kudu sing anyar soale grapike butuh sing apik, mari ngunu sing paling penting yoiki Ram-me kudu sing gede paling gak wolong giga ben maene ora sendat-sendat ambek pedot-pedot. Terus ono maneh memori sing kanggo jalakno nang sistem iku paling gak sekitar 50 gigan dadi game iku ancene kanggo sing laptope sangar.

Topic: technology
Aku tau dhewe sing tahan banting. HP kui tak tuku neng 2018. HP iki wis ngancani aku seko awal-awal kuliah tekan aku lulus. Kira-kira HP iso tak enggo tekan 4 taun. Aku ora ngerti kenopo kok HPkui iso bertahan sak suwe kui, senadyan HPne kui dudu HP sing larang-larang banget. Regane neng ngisor 2 yuta. HP kui wis bola-bali tibo. Awale, pas lagi anyaran tak tuku kui tak jagani banget. HP kui tak eman-eman supoyo ora cepet rusak. Begitu HP kui wis tau tibo seko duwur meja lan ora kenopo-kenopo. Aku wis luwih ora ngopen. HPne kui sering tak tiba-tibake. Malah HPne kui tau nyegur neng kolam iwak nangin tetep iso dienggo.

Topic: technology
Wayah prei sekolah wingi aku dijak ibuku ning salah siji panggon wisata ning Pemalang yaiku pemandian banyu panas Guci. Sak jane, Guci iki ana ning cedhak Gunung Slamet. Pemandian iki rame lan duwe objek wisata pemandian alami lan kolam renang. Amarga pemandian iki isih alami, Guci dijaga banget karo warga amarga dipercaya bisa ngeweni berkah lan penghasilan. Obyek wisata iki rame banget lan marai bungah. Aku lan ibuku tuku manisan buah, yaiku sing dadi oleh-oleh khas saka Guci. Sak liyane ngunjungi pemandian, aku uga mlaku-mlaku ning pasar sayur lan buah sing nyediakake bahan sing seger lan langsung saka tegalane warga. 

Topic: leisures
Bal voli kuwi salah siji bal sing mbutuhake perawatan kang sregep amarga kadhang bal iki digawe saka bahan sing gampang rusuh lan gampang rusak amarga kena tekanan saka tenaga atlet. Masio bal voli kuwi tipe utawa merk sing apik, miturut sumber media bolanet, ana babagan sing kudu digatekake yaiku yen bal voli kena ledhok utawa lebu, bisa diumbah nganggo banyu lan dilap kanthi garing. Ora usah dipepe amarga bisa marai bahan kulite rusak. Ben ora kempes, bal voli iki apike nyimpene digantung amarga bisa ngurangi perubahan bentuk sing ana amarga tekanan suhu. Sing pungkasan, kudu sering ngecek angin sing ana ning jero bal lan yen kempes kudu dikumpo. 

Topic: sports
Yen neng Yogyakarta kui, akeh wong sing pengen tuku gudeg kanggo oleh-oleh. Ono sing kudu digateke yen arep tuku gudhe kanggo oleh-oleh kui. Sing pertama, awak dhewe kudu milih jenis gudeg kering. Gudeg basah kui luwih ora awat timbange sing kering. Sing, keloro awak dhewe kudu ngerti kemasane. Biasane yen awak dhewe ngebungkus gudeg kui bakal dienggone kotakan utowo nganggo godong gedang. Nanggo bungkusan kui awete ora ngasi sak dino. Wedine malah pas tekan omah wis ora iso dipagan. Yen arep digowo bali kui, awak dhewe jaluk dibeseki. Besek kui bentuk kotak lan digawe seko anyaman pring. Yen dibungkus besek kui, gudeg iso disimpen tekan rong dino.

Topic: culture & heritage
Crita Nabi sing paling diilinh karo Sahrul yaiku crita Nabi Ayyub. Salah siji Nabi sing duwe kesabaran lan keimanan sing duwur banget. Kesabaran Nabi Ayyub diuji karo tekane penyakit kusta utawa penyakit kulit saka Allah. Kabeh donyane kayata dhuwit, lemah sing ana ing ngendi-endi, kewan, lan sapanunggale pada entek. Allah uga njupuk anake, dadine Nabi Ayyub kari wong loro karo bojone. Sahrul uga iling crita nalika Nabi Ayyub isih durung diwenehi ujian iki, Nabi Ayyub iku duweni rai sing bagus, rupawan, donyane akeh, lemahe ana ing endi-endi, lan duwe anak lanang loro sing sholeh. Nalika penyakit iku teka, awake Nabi Ayub kebak karo kusta. Ora ana sing kelewat saka penyakit iki. Nabi Ayyub ora bagus maneh amarga kulite kebak karo kusta. Nabi Ayyub isih sabar lan percaya Allah bakal nulung. Sawise iku, Allah tenanan nulung Nabi Ayyub. Sikile dikongkon nggetak ning lemah lan akhire metu banyu sing iku bisa dingho raup lan diombe. Ndilalah Nabi Ayyub mbalik maneh awake kaya sadurunge, kabeh penyakit kustae wis ilang blas amarga mukjizat lan pitulung saka Allah. 

Topic: religion
Anak kui ket cilik kudune wis dirangsang perkembangan motorik kasare. Motorik kasar kui penting kanggo kemampuane iso ngendalike lan gerake anggota awake. Motorik kasar iki iso dilatih seko olahraga sing simpel, koyo lompat-lompatan. Ciri anak sing perkembangan motorik kasar kurang apik kui kerep tibo. Anak ora duwe keseimbanga sing apik, dadi dheweke gampang banget tibo. Ora mung seko keseimbangan, anak sing kemampuane kui kurang uga sering tibo mergo keserimpet, mergone dheweke kui ora iso mengkoordinasikan kanthi apik sikil tengen lan sikil kiwo. Anak sing perkembangan motorik kasar kui uga kerep nyampluk barang-barang sing ono neng sekitare. Dheweke ora arep nibake barang kui sebenere, nanging dhewe kurang iso ngendalike tangane wae.

Topic: sports
Dino iki aku sak keluarga berangkat lungo nang Cimory. Tapi pas nang tengah perjalanan, ternyata macet banget. Aku langsung ragu nek awak dewe bakal isok melbu nang area Cimory. Dan dugaanku bener, panggon wisatane kebak, dadi aku sak keluarga gak isok melbu kono. Timbangane sia-sia, mamaku ngajaki belonjo nang toko oleh-olehe. Nang toko iku, kabeh jenis produk teko Cimory didol. Aku ambek adikku langsung njupuk keranjang dan bagi tugas. Aku bagian njupuki susu tetrapack dan njupuki kabeh rasa sing onok nang kono. Adikku sing wedok bagian njupuk yogurt squeeze dan njupuk kabeh rasa sing onok nang kono. Terakhir, adikku sing lanang bagian njupuk yogurt drink kabeh rasa sisan. Sedangkan mama ambek bapak mlipir gawe tuju jajanan khase Cimory. Mbari bayar kabeh, awak dewe mutusno gawe langsung moleh.

Topic: leisures
Wong akeh sing ngomong yen mangsa SMA kui mangsa sing paling endah. Salah siji hal sing marake endah kui studi wisata. Biasane studi wisata kui dilaksanake kanggo kelas 2. Wektu kui aku lan angkatanku dolan neng Malang, Jawa Timur. Panggon sing paling tak iling pa kunjungab kui Museum Angkut. Neng museum kui dipamerke werno-werno jenis transportasi seko akeh negoro lan taun sing bedo-bedo. Aku lan konco-konco ngubengi kabeh zona tematik sing ono neng kono. Kabeh konco-koncoku podo semangat delok lan foto-foto karo mobil utowo montor sing dipamerke. Aku mung lingguh ning pojakan mergo aku ora tertarik karo kendaraan klasik koyo ngono lan aku uga ora seneng foto-foto. Nanging aku tetep seneng neng kono, mergo iso delok konco-konco sing sumringah.

Topic: leisures
Nag aku dolan nang omahe koncoku sing ono nang koto Gudeg, mesti nag muleh ora digani gudeg tok, tapi ono manh oleh-oleh khas kota iku sing jenenge Bakpia. Lah aku mesti senege pol nag digawani ambek panganan siji iki opo maneh gratis. Panganan iki sing paling gelek yaiku isine kacang. Tapi yo ono sing reno-reno isine. Nag jarene kompas.com macem-maceme isine bakpia iku ono sing kacang ijo, bolet, keju, duren, ambek liyan-liyane. Yo iyo se ancene kaeh, soale nag aku nang malioboro mesti wong sing dodol pangan iki majang ora mok sak rasa utowo siji werno. Lah jarene koncoku sing paling enak iku kacang ijo, tapi nag aku seneng keju soale rasane campur legi ambek ono gurih-gurehe ngunu.

Topic: culture & heritage
Salah siji cerita rakyat sing tak apal tekan saiki kui legenda utowo asal-usule jedule Danau Toba. Aku iling cerita kui mergo pas SD disik tau didadeke soal ujian. Ceritana kui ono wong enom sing gaweane dadi petani. Jeneng wonge kui Toba. Pas dee lagi mancing dheweke tau entok ikan mas gede. Mergo sisik uga apik, dheweke ngingu iwak kui. Neng omahe, iwak kui berubah dadi wanita. Selama iki, sing masak lan sing beberes omahe kui, jebul jelmaan iwak kui. Banjur, Toba nikahi wanita kui. Nanging wanita kui ngewehi syarat yaiku dheweke kudu jaga rahasia bab asal usule. Toba karo wanita kui duwe anak sing dijenengi Samosir. Suatus saat, Samosir dikon mbokne gawe panganan kanggo bapake neg sawah. Nanging Samosir mangan bekel kui neng tengah dalan. Pas tekan kono, bapake nesu banjur nguneke Samosir yen dhewe kui anak seko iwak. Akhire, Toba ngelanggar janjine. Banjur ono udan badai sangking gedene udane kui gawe genangan sing gedhe sing saiki diarani Danau Toba lan pulau sing ono ning tengah-tengahe diarani Samosir.

Topic: culture & heritage
Humidifier iku alat sing nduwe fungsi gawe ngelembapno udara sing carane nyemprotno uap banyu. Uap iku mau isok ningkatno kelembapan dadi ruangan iku nduwe tingkat kelembapan nang kisaran sing ideal dan apik gawe kesehatan. Humidifier iku efektif gawe ngatasi kekeringan nang kulit, irung, tenggorokan, ambek lambe. Terapi humidifier iki isok nyegah kekeringan sing marakno iritasi nang pirang bagian awak sisan. Tapi mbasio ngono, penggunaan humidifier sing gak tepak iku isok marakno gangguan pernapasan. Dadi ancen nganggone iku kudu tepak ben isok ngentokno manfaate. Cara nganggo humidifier sing tepak iku koyok ngene. Siji, nganggo banyu suling utowo banyu mineral. Loro, ganti banyu ben dino. Telu, resikno ben minggune. Terakhir, ganti filter sing teratur.

Topic: technology
Salah siji jenis bisnis sing lagi menjamur nang Indonesia iku bisnis startup. Bisnis iki lagi digandrungi terutama karo kaum milenial. Alesane iku mulai bisnis startup iku jauh luwe gampang timbang mulai bisnis konvensional. Soale kan teknologi wes tambah maju, terus regulasi pemerintah sisan sing wes lancar sing marakno bisnis iki dinilai mudah. Tapi mbasio ngono, sek akeh sing wedi kerjo nang startup soale sembarangane serba gak pasti. Tapi mbasio ngono, bisnis startup iku tetep nduwe akeh keunggulan nek dibandingno karo bisnis konvensional. Siji, gak butuh lokasi sing terlalu strategis. Loro, bisnis startup iku nduwe pasar sing luwe luas. Telu, modal sing relatif luwe rendah. Papat, ilmu startup isok ditemukno nang ndi ae. Limo, mbantu ngekeki solusi. Terakhir, ngubah pandangan uwong nang hal hal sepele.

Topic: business
Acep Zamzam Noor sing nduwe jeneng lengkap Muhammad Zamzam Noor Ilyas iki dadi salah siji sastrawan sing lumayan terkenal nang Jawa Barat. Nduwe celukan akrab, yaiku kang Acep. Lahir ndek Tasikmalaya, 28 Februari 1960. Penyair iki asale teko etnis Sunda dan digedekno nang lingkungan kehidupan pesantren. Kang Acep iki putra sulung teko K. H. Ilyas Ruhiat, seorang ulama teko Pondok Pesantren Cipasung, Tasikmalaya. Kang Acep ngentekno masa remajane nang lingkungan pesantren. Marine lulus, beliau lanjutno pendidikan nang Jurusan Seni Lukis nang Fakultas Seni Rupa dan Desain ITB. Mbari ngono lanjut maneh nang Universitá Italiana per Stranieri, Perugia, Italia. Selama uripe, kang Acep iki wes nduwe akeh banget karya sastra gubahane beliau dewe. Muali teko kumpulan sajak, kumpulan, puisi, sampe antologi. Beliau wes tau entok penghargaan sisan. Onok Penghargaan Penulisan Karya Sastra Depdiknas (2000), South East Asian Write Award teko Kerajaan Thailand (2005), Khatulistiwa Literary Award (2007), ambek Hadiah Sastra Rancage (2012) gawe kumpulan sajak Paguneman.

Topic: culture & heritage
Pas preian nag aku ora duwe duwek akeh, aku mesti doalanan Game nang laptop. Nah sing biasane sing paling tak senenge yoiku dolanan game sing balap-balapan utowo sing jenise petualangan. Nag game sing balapan biasane iku Aspalt terus nag sing petualangan iku koyok Empire earth. Game iki sing garai seneng yoiku gamabare sing apike megilan ambek iso ngerasakno bener nag game iku. Nag balapan iku iso delok lintasane iku koyok temenan masio iku mok game tapi iso keroso. Masio iku mok game tapi ancene iso garai wong lali sembarang kalir. Aku tau dolanan game iku awit jam rolas awan sampek jam enem sore ae ora opo-opo. Sampek lali mangan ambek turu. 

Topic: technology
Leren kui penting. Kegiatan sing iso didelok males kuwi ora iso disepeleke. Bentuk leren sing paling maksimal kui turu. Turu kerep dianggep kegiatan sing ora produktif. Nanging sak walike, turu kui iso ningkatke tingkat produktifitas. Durasi turu sing dianjurke seko dokter kui 8 jam sedino. Durasi kui kanggo keakehan wong, ono sebagian wong sing butuh wektu luwih utowo kurang seko kui. Turu biso gawe suasana hati sing dadi seneng meneh. Misale sidone kui kowe lagi ngalemi dino sing elek. Turu kui iso ngilangi perasaan sing sedih kui dadi pas tangi turu isuke biso semangat meneh. Naliko suasana hati sing seneng, tingkat produktifas ugo dadi iso munggah.

Topic: leisures
Kasus sing lagi akeh ning Indonesia saiki yaiku kasus ajaran sesat. Akeh wong sing macak kyai utawa pandita sing nyampurake agama siji lan liyane lan biyasane ditambah karo ngapusi warga ben oleh dhuwit akeh, kaya misale ngewangi dadi dukun sing bisa ngobati penyakit uga dadi paranormal sing bisa ngusir barang sing gaib. Nanging, wong sing ana ning kampung uga percaya karo kesaktian lakon iki. Kamangka kuwi, jaman saiki sing kudu dikuatke yaiku saka agama lan keyakinan amarga akeh ajaran sing wis menyimpang. Yen ragu-ragu, ya mending takon karo sing wis ahli utawa wong kang bisa nafsirake isi kitab nganggo ilmu sing bener. 

Topic: religion
Sak ben awak dhewe dolan neng suatu kota, awak dhewe pengen gawake oleh-oleh kanggo wong-wong omah utowo konco sing ono neng panggone awak dhewe. Sing paling gampang kui ngekei oleh-oleh sing bentuke panganan. Ono beberapa hal sing apike awak dhewe gateke sak durunge tuku. Sing pertama, awak dhewe kudu ngerti piro duit sing awak dhewe gowo. Ojo ngasi awak dhewe mung napsu tok naning ora ono duwite. Seko duwit sak mono, awak dhewe kudu iso mikir arep dikei neng sopo wae. Sing keloro, tuku panganan sing mung ono neng kota kui wae. Neng panggo oleh-oleh kui, uga didol panganan werno-werno sing akeh neng kota-kota liyo, panganan sing koyo ngono sing kudu awak dhewe hindari.

Topic: culture & heritage
Dina pertama aku kerja ning Jakarta kuwi malah aku ngerasa bingung amarga aku ngerasa yen KRL kuwi padhete ora masuk akal. Akeh wong dhesek-dhesekan lan uga nganthi meh semaput amarga numpak KRL. Apa maeh pas wayah bali kerja, ambu keringet, ambu panganan, lan uga ambu liyane bisa marai tambah mumet. Ning Solo uga ana KRL nanging kondisine bedha karo KRL sing lagi tak tumpaki iki. Suasanane luwih tenang lan uga ora marai stres. Amarga kuwi, aku pengen sesuk mben pindah kos wae ben ora kudu numpak KRL. Aku ora kuat yen kudu wara-wiri numpak sepur lan uga teka telat ning kantor. 

Topic: slice of life
Gawe rawon kui gampang opo meneh nganggo bumbu instan. Nanging, ben luwih mantep meneh, luwih apik yen ditambahi bumbu-bumbu sing liyane. Cara gawene sing pertama, masak daginge disik paling ora sak jam utowo tekan empuk. Disaranke nganggo daging bagian sengkel sing ono lemak-lemake. Bar kui, awak dhewe iso nyepake bumbu tambahane. Awak dhewe iso ngiris bawang karo brambang wae lan geprek batang sere. Gongso irisan bawan karo brambang mau tekan harum, bari kui tambah bumbu insntane. Yen bumbune, wis setengah mateng lagi sereh lan godong jeruk dileboke. Bar kui awak dhewe ngeloboke kaldu daging lan daging sing wis dipotong cilik-cilik. Enteni tekan mendidih.

Topic: culture & heritage
Sushi iku salah siji panganan teko Jepang sing digawe teko sego ambek lauk. Sego sing digawe sushi biasane luwe pulen timbang sego biasa dan luwe berasa soale wes dibumboni nganggo cuka, uyah, karo gula. Panganan teko Jepang iki masuk ndek daftar panganan senenganku, soale rasane sing gak aneh-aneh dan tatanan panganane sing ringkes, dadi isok dipangan nang ndi ae. Gawe arek-arek sing males mangan, sushi isok dadi alternatif. Mbasio ketoke sitik, tapi kandungan nutrisine sushi lumayan akeh. Terus bentuke sing isok dilahap sak suapan tok cocok gawe arek sing males nyendok panganan. Dadi gawe awakmu sing males mangan tapi sek kepingin sehat, coba mangano sushi deh.

Topic: food & beverages
Kebun Buah Mangunan sempet viral neng media sosial. Panggon kui diarani wong-wong nganggo jeneng negoro neng duwur awan. Mergo neng kono awak dhewe iso delok kabut-kabut sing nutupi bukit-bukit. Awak dhewe iso delok pemandangan bukit sing werno biru keijo-ijoan. Neng tengah-tengah bukit kui awak dhewe iso delok sungai sing koyo ngebelah sungai kui. Pemandangan apik koyo ngono iso didelok pas musin udan. Pas mangsa udan kabut-kabut sing ngebalut bukit kui iso ketok nanging nek lagi kerep udan kabute dadi akeh malah iso nutupi pemandangan. Nalika mangsa kemarau, kabut kui malah iso ora ono blas. Jam berkunjung sing direkomendasike kui isuk sekitar jam 5 tekan jam 6. Sak liyone iso delok kabute, awak dhewe iso delok proses terbite srengenge.

Topic: leisures
Squat iku salah siji jenis olahraga sing manfaate gawe ngencengno otot nang awak, terutama otot nang bagian njero pupu, bokong, sikil, karo betis. Gerakan squat sing tepak iku isok efektif sisan gawe ngelancarno sistem pencernaan. Squat iki akeh banget maceme, dan berikut limo di antarane. Siji, bodyweigh squat. Iki squat sing paling dasar banget dan dadi dasar gerakan kabeh jenis squat. Loro, jump squat. Podo ambek squat jenis siji, cuma garek ditambah lompat ae. Telu, sumo squat. Dijenengi sumo squat soale posisi sikile koyok atlet sumo sing kate tarung. Papat, dumbbell front squat. Squat iki dilakoni sambil nggowo barbel cilik nang tangan. Limo, Bulgarian split squat. Squat sing iki dilakonine dengan cara siji sikil dimemburikno.

Topic: sports
Koncoku kui seneng ngejaki futsalan. Aku kerep nolak ajakan kui. Aku iki ora iso main futsal, opo meneh kasute aku ora duwe. Pas kui, aku dijak koncoku futsalan, nanging tawaran sing iki aku ora iso nolak. Mergone kelase dhewe arep tanding lan ora ono wong meneh sing selo kanggo diajak main. Masalahe kui, aku ora duwe kasute. Akhire aku nyilih kasut futsale masku. Kasute kui mereke League. Wernone abang lan ono seleret werno awu-awu neng bagian ngisor. Taline uga werno abang. Ukurane yen ora salah kui 41. Kanggo aku ukuran kui kudune pas, nanging pas jajal tak enggo kasute kui keroso rodo sesak. Nanging yo wis lah, ora opo-opo. Aku futsalan karo konco-koncoku nganggo kasut kui.

Topic: sports
Omben sing paling cocok ing hawa adhem kaya ngeneki omben sing anget-anget. Wedang uwuh, omben saka Imogiri Yogyakarta kang isa dadi pengangete awak nalika usum ngeneki. Omben sing karacik saka akehe tetuwuhan tamba iki oleh-oleh saka makam raja-raja gedhe Ngayogjakarta ing kompleks pemakaman Imogiri. Wedang uwuh iki setipe secang, bajigur ananging rupane luwih ana abang-abange. Biasane, omben iki dinggo njamu dayoh nalikane jamane para raja ndisek. Omben iki nduweni sakehe manpangat. Kayata kanggo ngangetna awak supaya ora masuk angin, diombe nalika awak panas, lan liyan-liyane. Mula saka kui yen dolan nang Jogja kususe Imogiri aja ngasi kelewat tuku iki ya.

Topic: culture & heritage
Sak liyene kahanan suhu sing adem banget, isih okeh meneh kahanan neng gunung sing iso gawe awak dhewe ciloko. Conto liyane kui medan pendakaiane. Medan neng sak ben gunung kui bedo-bedo. Awak dhewe kudu golek informasi disik piye kahanan medane neng gunung sing arep awak dhewe ungggahi. Medane kui ono seng akeh watune, ono sing akeh lumpur, ono sing terjal banget, ono sing dalane rodo roto, lan liya-liyane. Awak dhewe uga kudu ngerti ono pirang pos pendakian neng gunung kui lan piro jarake seko siji pos neng pos liyane. Awak dhewe uga kudu ngerti ono khewan-khewan opo wae sing ono neng gunung kui. Yen misale ono khewan sing bahayani, koyo macan, awak dhewe kudu luwih ati-atin pas pendakiane.

Topic: slice of life
Pas wingi mlaku-mlaku nang salah sijine museum sing ono nag kota Apel. Aku delok ono pameran barang-barang elektronik sing lawar ambek jadule ora ukur terus aku yo laget ngerti iku bentuke nag koyok ngunu. Nag kono iku ono TV sing wes lawas. Tibake TV biyen iku ora teko plastik koyyok saiki tapi teko kayu sing ancene digawe kanggo awake tv maeng, terus nag ngeleh chanel yo diuntir-untir ngunu soale durung ono remote. Terus nang kono yo aku delok ono radio lawas barang nag radio isek durung sepiro maleh adoh teko jaman saiki bentuke meh podo ambek biyen ngelehe yo isek akeh sing gawe untir-untiran. terus antene yo isek podo mok bedane iku nang awake sing isek gawe kayu.

Topic: technology
Indonesia boten namung gadhah bentang alam awujud laut ingkang dawa. Kathah ugi danau lan bentang alam awujud banyu sanesipun, tuladhanipun padusan mata air, benter utawi asrep. Wonten padusan ingkang unik wonten Tarutung, Tapanuli Utara. Padusan punika kasebat pemandian air soda. Toyanipun paudusan menika pancen medalaken gelembung kados toya soda. Raosipun ugi mirip. Toya wonten padusan soda menika dipunpitados saged nambani maneka penyakit. Boten kedah bayar tiket mlebet menawi ajeng ngraosaken sensasi padusan toya soda. Biasanipun pengunjung nyaosi duit saiklasipun marang pengelola. Dalan ingkang kedah dilewati menyang panggonan menika kurang jembar lan boten mulus. Betah 45 menit saking Bandara Silangit menawi pengen rawuh wonten panggonan menika.

Topic: leisures
Tangga kuwi pancen ora ana ning sampurna, apa maneh yen sing ana ning jero kampung utawa gang cilik. Sumber daya menungsane ora bisa dipadhakake karo wong sing ana ning kutha. Wong kampung kuwi rasa penasarane dhuwur lan sering nakoni babagan ora penting, nanging luwih perhatian lan uga luwih gayeng. Yen nduwe gawe utawa acara gedhe, mesti ngewangi masak lan dadi wong sing paling tanggep yen ana permasalahan ning lingkungan, apa maneh yen duwe tangga perangkat RT. Nanging wong sing ana ning kutha uga ora mesti cuek, nanging biyasane luwih sibuk amarga akeh kerja lan ngandelake informasi saka HP lan grup. 

Topic: slice of life
Salah siji kamera kekinian sing paling akeh digolek iku GoPro. GoPro iku melbu nang kategori kamera action sing sering digawe aktivitas outdoor. Mergo regane sing lumayan terjangkau timbang kamera biasa, makane mulai akeh uwong sing tuku kamera iku. Wong-wong iku kakean nganggo GoPro pas beraktivitas nang banyu. Tapi ancene sih, kamera sing siji iki paling cocok bahkan digawe nyelem nang njero banyu. Alesane iku mergo kamerane iku waterproof. Wes ngono, jepretan sing dihasilno iku isok ketok jernih ambek tajem mbasio dinggo nang njero banyu, bener-bener gak onok pecahe blas. Dadi gawe awakmu sing butuh kamera gawe ngerekam nang njero banyu, GoPro pilihane.

Topic: technology
Kendaraan umum sing paling dikenal ambek masyarakat Indonesia iku jenenge angkot. Tapi, nang sebagian daerah iku onok sing ngomong mikrolet. Mbasio podo-podo mobil sing muat penumpang dan fungsine gawe transportasi umum, angkot karo mikrolet iku nduwe perbedaan. Siji, teko fisik e. Loro-lorone iku podo nganggo mobil ukuran sedeng utowo bertipe minibus. Cuma bedane, angkot iku biasane nganggo mobil merk Suzuki Carry. Nek mikrolet iku nganggo mobil merk Toyota Kijang. Loro, posisi engine mounting e. Angkot iku biasane bermesin mid-engine alias posisi mesin onok nang tengah. Terus nek mikrolet iku bermesin front-engine alias posisi mesin onok nang ngarep. Iki perbedaan mencolok teko angkot ambek mikrolet.

Topic: slice of life
Ana ing kampus, Dewi seneng kanggo ngewangi kancane. Ora mung mandeg ning ngewangi sinau utawa njelasne materi sing angel, Dewi uga gelek ngewangi nalika kancane golek dhuwit kayata dodolan. Kanca-kancane Dewi uga nggumun kepiye carane Dewi bisa mesti nulung lan ngewangi kanca-kancane. Kaping siji, Dewi mesti iling yen misale gelek ngewangi wong liya bakalan diewangi sisan nalika ana sing Dewi ora bisa ngelakoni dhewe. Kaping loro, kanti ikhlas Dewi ngewangi kanti seneng. Kaping telu, Dewi ora milih-milih kanggo sapa wae sing diewangi. Pokoke sapa sing ora bisa ngelakoni apa-apa dewe, Dewi bakalan langsung ngewangi. Dewi uga ora sombong amarga kabeh sing dilakokake Dewi mung pengin oleh Ridhane Gusti.

Topic: religion
Akeh wong sing durung reti apa kuwi ahli gizi. Ing panggon sing ana hubungane karo masakan, mesthi duweni ahli gizi. Tugase ahli gizi ora gampang, dheweke kudu bisa ndelok lan ngukur panganan sing enak nanging kudu tetep duweni gizi seimbang. Ing rumah sakit misale, ahli gizi kudu bisa ndelok panganan sing ora bisa dipangan karo pasien sing lawa, nanging kudu diganti karo panganan liya sing duwe gizi padha karo panganan liyane. Misale ahli gizi kudu bisa ngewenehi saran utawa ngeracik menu kanggo wong sing duweni lara diabetes panganan sing tetep legi , tetep duweni gizi sing akeh, nanging duweni kadar gula sing sithik. 

Topic: food & beverages
Bapak sedo pas aku umur 9 taun utowo pas aku isih kelas 3 SD. Bapaku ora duwe opo-opo sak liyane tabungan lan uang pensiunan. Nanging pas gede, aku lagi ngerti nek bapaku kui duwe koyo barang sing paling disenengi. Barang sing dimaksud kui peso. Peso ukuran 17 cm sing seko wesi. Gagang pisone kui seko kayu. Jarene biyen, bapakku kui seneng banget masak. Pas jamane kuliah, bapaku nganggo piso kui nggo masak diengge sak kampung. Nanging eman banget, saiki piso ne wis mulai rusak. Ujunge ora selandep biyen lan ono legokan neng tengahe. Warna coklat neng gangge yo wis memudar.

Topic: food & beverages
Salat kui wajib ukume kanggo awak dhewe sing muslim. Opo wae kondisine, awak dhewe tetep ngelakoni ibadah sing dadi tiang agama Islam kui. Salah siji halangan pas salat kui pas awak dhewe ono luka. Selama kui, lukane ora ganggu gerakan salat awak dhewe salat kanggo ngadek koyo biasane. Nanging, misale ora iso, dioleh solat lingguh utowo karo teturon. Yen lukane kui tekan nanahen. Awak dhewe kudu ngerisiki nanah kui. Nanah kui termasuk najis mergo kui hal sing jijiki. Nanah kui diresiki tekan garing. Yen misale nanah kui metu sitik pas salat, awak dhewe ora perlu panik. Yen nanahe isih metu sitik, kui salate dhewe isih sah.

Topic: religion
Ngerumat laptop saka njaba kuwi pancen butuh ati-ati amarga laptop kuwi dudu barang elektronik gedhe sing ketok mripat lan dilapisi nganggo bahan sing atos kaya wesi. Kamangka kuwi, laptop iki nduwe cara dhewe kanggo njaga, apa maneh sing laptope produksi taun 2019 lan 2020-an amarga ning taun iki, kemasan laptop kuwi luwih tipis lan bahane saka plastik karbon. Laptop iki aja dideleh ning panggonan sing gampang ceblok lan uga duwe tas pelindung sing ana busane ben empuk lan tahan saka tekanan ben ora gampang pecah, Banjur ojo sampe kelebon banyu lan swu ben ora ngerusak lapisan logam sing ana ning jero laptop lan aja sampe dideleh ning panggonan sing lembab.

Topic: technology
Tiket sepur saiki wing biso dituku liwat aplikasi resmi seko KAI. Jenenge KAI Access. Coro mesen liwat aplikasi kui, sing kepisan, undah aplikasine. Yen wis kepasang neng telpon pintar, dibuka. Sak durunge iso mesen, Sampeyan kudu gawe akun disik. Akun kui fungsine kanggo pemberitahuan status pemabayaran mengkone. Pilih stasiun keberangkatan lan tujuan. Ajo lali pilih tanggal keberangkatan lan jumlah kursi sing ameh dipesen. Banjur pilih golek. Mengko bakal ditampilke jenis sepur lan gerbonge. Pilih sing paling cocok karo budget lan kenyamanan. Sampeyan kudu ngisi data penumpang koyo jeneng lengkap karo nomor identitas, iso nganggo KTP utowo SIM. Yen wis yakin ora ono salah tik, pilih bangku lan lanjut bayar. Metode pembayaran neng aplikasi kui iso tranfer ATM, m-banking, dompet digtal, QRIS, lan akeh pilihan liyane. Yen wis dibayar nganggo metode sing dipilih, Sampeyan bakal entok kode pemesanan. Kode kui sing mengko iso dicetak neng stasiun.

Topic: leisures
Sak liyane apel Malang, uga ana kripik buah sing diolah nganggo teknologi vakum utawa ngilangi banyu ning jero buahe. Nanging ana perusahaan kripik buah sing nakal. Kripik buah iki diisi mung sethitik lan akeh angine nanging regane padha. Konsumen akeh sing protes amarga kripik buah iki jumlahe kurang akeh padahal rasane enak, Kripik buah isi angin iki kesebar ning kabeh panggon wisata ning Malang lan njupuk bathi sing gedhe banget. Kamangka kuwi, wong kang weruh kepiye kualitase milih ora tuku kripik iki lan jenis kripik iki bisa ngerusak pasar oleh-oleh ning Malang. OWng luwih seneng tuku kripik kentang utawa talas. 

Topic: culture & heritage
Dunya media saiki wis obah banget. Apa wae bisa mlebu ana ing kene salah sijine panganan. Panganan sing disiarna ana ing media bakalan luwih misuwur tinimbang panganan sing mek didol ana ing warung. Wong sing biyasane nyiarna panganan ning media sosial arane food blogger. Yen kowe lagi pengin dadi food blogger, iki pirang-pirang cara sing bisa dilakokake kanggo miwiti dadi food blogger. Nomer siji, kowe kudu duweni rasa peka ning panganan. Saliyane iku, yen misal kowe nyiarake panganan ing YouTube sing kowe kudu ngomong dewe, kowe kudu bisa nyampekake rasa panganan kanti apik, menarik, lan jelas utawa jujur supaya wong sing ndelok awakmu bakal percaya karo omonganmu. Nomer loro, kudu bisa motret panganan. Ora perlu sing apik banget, nanging kepiye carane wong sing ndelok kasil fotomu bakalan langsung kepengin njajal panganan iku.

Topic: food & beverages
Nag jareku, kampung jodipan iku apik, soale ono warnai sing macem-macem angger omah. Tapi ono mangkelno soale nag kono iku panggonane ora roto, terus drojog ambek angel nag gowo sandal sing lunyu. Terus koncoku yo tau ngomong, teko keunikane iku maeng sing iso dadekno perekonomiane warga kono iso munggah. Terus nag situs liputan6.com yo ngakoni nag perekonomiane warga kono iso kebantu polahe tekone wong sing nglencer nang kampung iku. Akhire teko wong wisata iku pendapatane wong warga kampung jodipan isi stabil. Terus sing garai rame maneh yoiku jembatan kocone sing paling jengkelno, lapo'oh kok jengkelno, soale wong nag mlaku nang kono mesti alon-alon ambek berok-berok polahe wedi. Iku kedaden polahe jembatane iku teko koco sing bening sampek ketok ngisore kali.

Topic: leisures
Sego goreng iku panganan sing iso ditemokno nang ndi-ndi nggon.  Sak Indonesia, kabeh wong ngerti panganan siji iki. Panganan iki biasane digawe mangan wayah isuk. Nek bengi akeh ditemokno didol nang pinggiran dalan, warung cilik, sampek restoran gedhe.  Sego goreng umume warna cokelat teko bumbu kecape. Sego goreng yo ono sing warna abang teko bumbu caos sambel tomate.  Rasane iso milih sing pedes, gak pedes, gurih, sodok legi, wes sak karepe sing tuku. Sego goreng yo ono tambahane lawuh, yaoiku iso orak-arik ndog, dadar ndog, daging pitik, urang, lan liya-liyane sak karepe sing tuku pokok ono nang menune. Ambune sing gurih banget pas digoreng anget-anget nggundang wong podo tuku mergo mesti nggarai lesu

Topic: food & beverages
Kahanan sing mekso awak dhewe nganggo duwit tabungan kui mesthi ono. Lan kahanan kui ora iso awak dhewe kendalike. Makane kui, awak dhewe wis kudu nyepake tabungan kanggo kahanan koyo ngono. Ojo tekan, mergo tabungane durung cukup opo malah ora duwe tabungan blas, awak dhewe dadi ngutang supoyo iso ngebaki kebutuhan pokok. Luwih mending awak nabung timbange ngutang. Ngutang kui ono resikone yen awak dhewe ora iso nyaur. Senadyan ngenteni tabungan entek kui rasane mirip koyo ngenteni bom jeblug, luwih mending nabung. Kasarane yen awak dhewe mati nganggo duwit tabungan kui luwih mending, soal awak dhewe mati ora gowo utang opo-opo.

Topic: slice of life
Nabi Yunus AS iki nabi sing diutus gawe nyadarno kaum Assyira penyembah berhala nang kota Niniwe. Nabi Yunus AS iki pendatang nang kota iku. Makane pas Nabi Yunus AS teko nang kota Niniwe dan nyampaino dakwah, beliau malah diolok-olok. Tambah suwe kesabaran Nabi Yunus AS entek dan beliau mutusno gawe ninggalno kota iku. Pas nang perjalanan ndek kapal, Nabi Yunus AS kudu nyemplungno diri nang laut soale kelebihan muatan dan diselamatno ambek paus. Nang njero wetenge paus mau, akhire beliau disadarno ambek Allah SWT nek ninggalno kaume dalam keadaan marah iku gak bener. Teko kono, awak dewe isok neladani nek awak dewe gak oleh mutusno sesuatu pas utek lagi panas mergo emosi. Iki pesen gawe awakmu sisan rek, nek kate gawe keputusan iku usahakno utekmu wes dalam keadaan adem cek gak nyesel ndek kemudian hari.

Topic: religion
Ning manca negara, isu sing lagi semarak yaiku babagan childfree utawa sepakat ora nduwe anak karo pasangan. Kanggo penduduk sing ana ning jaba Asia, budhaya ora gelem nduwe anak iki wis wajar amarga pertimbangan sing akeh lan uga ana paham sing luwih liberal. Pertimbangan iki uga nyangkut anane krisis ekonomi, emosional, trauma, lan psikologi sing durung siap. Nanging alesan iki akeh sing hujat amarga wis akeh negara sing rugi amarga gerakan iki. Ning Indonesia babagan iki dikaitake karo ajaran agama, nanging lingkungan sing padhet iki uga marai akeh wong mikir adoh. Kamangka, awak dhewe kudu bisa ngurmati keputusan wong amarga saban wong duwe perkarane dhewe. 

Topic: slice of life
Liburan bareng anak kui sok marai mumet. Anak kerep rewel neng tengah dalan. Nek ora anak turu pas lagi wektune lungo. Ben liburan tetep nyenengke kanggo wong tuwo lan anake kudu ono persiapan sing mateng sak durenge mangkat. Sing kepisan, pilih destinasi wisata sing kiro-kiro disenengi karo kabeh anggota keluarga. Yen ragu-ragu, awak dhewe iso nakoke langusung panggon koyo opo sing pengen dee kunjungi. Keloro, pilih penginepan sing nyaman. Pas isih enom utowo durung duwe anak, awak dhewe kerep milih penginepan sing murah senadyan ngerti yen panggone kui ora terlalu nyaman. Ketelu, yen misal nganggo kendaraan pribadi ojo meksoke menyang sekali dalan. Anak-anak kui gampang bosen dadi pisan-pisan kudu mandeg kanggo ngelakoke aktifitas liyane. Kepapat, cepake barang-barang lan dolanan sing gawe anak kui anteng neng perjalanan.

Topic: leisures
Hayo sapa sing ning papan tinggalane isih kerep weruh bocah angon wedhus golek rambah? Nah, gaman kang dinggo golek ramban iku mau salah sijine gegaman tradisional asli Jawa Timur, kususe Madura. Gaman kui nduweni jeneng clurit utawa sabit. Clurit iku digawe saka wesi sing dicithak ning ndhuwure mawa geni. Nyetak e ora mung sepisan nanging ngasi ping telu. Sakbubare dibentuk utawa dicetak wujud sing urung dadi iku di gerinda mbentuk setengah mbulan. Ing tahap iki kudu dibentuk nganti bener-bener apik lan landhep amarga penentuan apik eleke clurit tergantung tahapan iki. Yen uwis banjur mlebu tahapan pungkasan yaiku dideleh maneh ing ndhuwure mawa, banjur di lebokake banyu, di lebokake oli, lan sing paling pungkasan dilebokake banyu. Nah kui mau cara-carane nggawe clurit utawa sabit saka Madura. Ketoke gampang nanging angel, kamangka ayo padha ngginakake.

Topic: culture & heritage
Manungsa nalika urip ana ing alam donya iki ora dewean. Wis mesti bakale mbutuhake wong liya. Mulane tulung tinulung iku wis mesti kudu ditindakake karo manungsa siji ning manungsa liyane. Tulung tinulung uga dianjurake ing kabeh agama. Yen tetulungan, ora perlu mbedakake wong. Kabeh kudu ditulung senajan beda agama, beda suku, beda ras, utawa nganti beda negara. Tulung tinulung karo wong liya bisa nambah keraketan hubungan saduluran, bisa ningkatake kepedulian sosial, dihormati ln diregani wong liya, lan sing paling penting yaiku oleh ganjara saka Gusti. Mula, ayo wiwit ditindakake tulung tinulung marang wong liya lan ora mbedak-mbedakna wong sing meh ditulung!.

Topic: religion
Kecak yaiku jejogedan saka Bali kang iringane amung nganggo swara manungsa. Jejogedan kang wis misuwur tekan ngendi-ngendi iku ditarikake para kaum pria kang lunggu mubeng. Wirama kang khas amarga nyuarakake “cak, cak, cak” kaliyan ngangkat tangane. Kajaba kui, uga ana tokoh kang meragakake Rama, Shinta, Rahwana nganti Hanoman. Tarian iki awale saka tahun 1930-an, saka seniman Bali kang jenenge Wayan Limbuk lan pelukis asal Jerman jenenge Walter Spies. Tarian iki sanyatane ritual kang kasebut shangyang utawa tradisi kanggo nolak bala. Tari kang mbutuhake akeh uwong iki dadi tarian uga sarana ngibadah. Kamangka, yen nonton tarian iki bakal krasa banget rasa sakrale.

Topic: culture & heritage
Nek njalani siji hubungan sing podo ambek wong sing podo sisan, pasti onok lah rasa bosen iku. Hal sing koyok ngene iku sering kedaden nang uwong sing wes rabi. Biasane teko bosen iku mau, akhire dadi alesan gawe selingkuh karo wong liyo. Tapi ancene, nek wes onok rasa bosen ambek pasangan iku, kudu cepet-cepet ditangani ben gak tambah nemen dan maleh pegat. Iki carane gawe ngadepi rasa bosen nang pasangan. Siji, ubah cara pikir. Loro, ubah rutinitas ambek coba hal sing anyar karo pasangan. Telu, budhal kencan ambek pasanganmu. Papat, omongno nang pasanganmu dan diskusikno bareng opo solusine ben rasa bosen iku isok ilang. Terakhir, konseling ambek tenaga ahli.

Topic: slice of life
Aku duwe kanca saka Bali, jenenge Made. Made iki salah siji mahasiswa ning Universitas Udayana, jurusan kedokteran. Made iki nduwe omah sing isih asri lan uga gaya arsitekture tradisionanl. Amarga kekancan karo Made, aku dadi ngerti kepiye budhayane wong Bali lan uga kepiye wong Bali sembahyang. Pas wayah ana karnaval budhaya lan tari, Made mesti ngejak aku kanggo nonton. Aku uga sering dimasakke karo ibune Made. Senajan aku muslim lan Made Hindu, awak dhewe malah nduweni rasa toleransi sing dhuwur. Kekancanan iki awet banget kanthi lulus, saiki aku lan Made kerja ning Jakarta. Ya padha wae isih nang ngendi wae bareng. 

Topic: slice of life
Dodolan neng Instagram kui gampang gampang angel. Awak dhewe iso gampang banget buka lapak neng kono, nanging durung tentu awak dhewe barang dagangane dhewe gampang payu. Salah siji carane supoyo barangane ono sing tuku kui awak dhewe kudu gawe konten utowo kiriman sing menarik. Ono beberapa hal sing kudu awak dhewe gateke supoyo kirimane dhewe digateke wong. Sing kesiji, opo sing awak dhewe kirim kui kudu duwe ciri khas. Ciri khas kui iso seko desain sing unik utowo werno sing arang digunake karo wong-wong liyo. Awak dhewe uga nyantumke logo neng kirimane dhewe. Sing keloro, logo sing awak dhewe pasang neng kiriman kui sak iso mungkin unik, artine ora okeh logo sing desaine mirip.

Topic: business
Kabeh wong sing ono nag dunyo mesti ngerti sing jenenge Masjid. Yo panggonan iki termasuk salah sijini omah sing digawe sembayang umat islam sing ono nang endi-endi. Nah masjid maeng iku fungsine akehe megilan. Contohne Masjid iku yo kenek digunakno kanggo musyawarae wong muslim kanggo mecahno masalah-masalah, masjid yo kenek digawe kanggo wong islam sing pengen konsultasi masalah agama utowo ngaji masalah agama islam, mari ngunu masjid yo kenek digawe ningkatno pengetahuan utowo ilmu sing ono hubungane ambek agam utowo perkoro sing apik. Dadi fungsine masjid iku ora mog angger digawe sembayang tok tapi yo kenek digawe ngembangno ilmu agama ambek liyan-liyane.

Topic: religion